इंडोनेशिया में यात्री विमान लापता, 18 की मौत की आशंका  
इंडोनेशिया के सुमात्रा द्वीप में 18 यात्रियों को ले जा रहा विमान गुरुवार को लापता हो गया। लापता विमान पीटी नुसांतरा बुआना एयरलाइन का था।
इंडोनेशिया के सुमात्रा द्वीप में 18 यात्रियों को ले जा रहा विमान गुरुवार को लापता हो गया। लापता विमान पीटी नुसांतरा बुआना एयरलाइन का था। समाचार एजेंसी सिन्हुआ ने यातायात मंत्रालय के प्रवक्ता बाम्बांग इर्वान के हवाले से बताया कि उस क्षेत्र से गुजर रहे एक छोटे विमान को सीएएसए 212 विमान की ओर से भेजे गए आपातकालीन संदेश मिले हैं।  इर्वान ने कहा कि लापता विमान ने मेदान से सुबह 7.15 पर उड़ान भरी और इसे आचेह प्रांत के कुटासेन शहर में 8.00 बजे पहुंचना था। उन्होंने बताया कि विमान में दो पायलट, एक तकनीकी विशेषज्ञ एवं 15 यात्री सवार थे। एक अन्य अधिकारी ने बताया, "बचाव दल को आपातकालीन संदेश मिले थे।"